છેલ્લાં ઘણા સમયથી અમદાવાદ શહેર પોલીસે દેશી દારૂનુ હબ ગણાતા કુબેરનગર છારાનગરમાં સતત દરોડા પાડવાની કામગીરી કરવામાં આવી રહી છે અને છેલ્લા આઠ જેટલા દરોડામાં પોલીસે હજારો લીટર દેશી દારૂ અને દારૂ બનાવવા માટેનો વોશ જપ્ત કરીને અનેક બુટલેગરોની ધરપકડ કરી હતી. તેમ છતાંય, સ્થાનિક બુટલેગરો સુધરવાનું નામ નહોતા લેતા. ઇન્ટરનેશલ વુમન ડેએ તો એવુ બન્યુ કે સેક્ટર -2 જેસીપીની હાજરીમાં કુબેરનગરમાં મહિલા બુટલેગરોએ જાહેરમાં જ કહી દીધુ કે અમે દારૂ વેચવાનો ધંધો કરીશુ જ જે થાય તે કરી લેજો. જેનો વિડીયો સોશિયસ મીડીયામાં વાયરલ પણ થયો હતો અને અખબારોમાં પણ નોંધ લેવામાં આવી હતી.